Na temelju  članka 6. stavka 1. Zakona o zakupu i kupoprodaji poslovnog prostora („Narodne novine“ broj 125/11) i članka 4. Odluke o zakupu i kupoprodaji poslovnog prostora u vlasništvu Općine Molve („Službeni glasnik Koprivničko-križevačke županije“ broj 10/13) Općinski načelnik Općine Molve raspisuje

 J A V N I   N A T J E Č A J
za zakup poslovnog prostora u vlasništvu 
Općine Molve - pekare

1. Predmet zakupa je opremljeni poslovni prostor pekare i trgovine u vlasništvu Općine Molve, koji se nalazi na adresi Trg kralja Tomislava 4 u Molvama, u prizemlju zgrade upisane u z.k. ul. br. 6446. k. o. Molve, ukupne površine cca. 215 m2 (izuzev mljekare) koji se sastoji od:
· pekarskog dijela: skladište gotovih proizvoda, proizvodni pogon sa svom pekarskom opremom (strojevi, peć, stalaže), 2 skladišta repromaterijala, skladište gotovih proizvoda, garderoba, hodnik, ured, prostor za radnike, sanitarni čvor
· trgovine s pripadajućim sanitarnim čvorom, 2 skladišta i spremištem
Poslovni prostor budući zakupnik obvezan je koristiti prvenstveno za registriranu djelatnost pekare odnosno trgovine pekarskim proizvodima, uz mogućnost prodaje manjeg udjela popratnih prehrambenih proizvoda, odnosno bezalkoholnih pića.
Zakupodavac je Selsko komunalno društvo Molve d.o.o. koje ima pravo korištenja prostora koji se daje u zakup.
2. Početna cijena zakupa poslovnog prostora je 2.500,00 kn mjesečno bez PDV-a.
3. Poslovni prostor daje se u zakup na određeno vrijeme od 2 godine.
4. Pravo  sudjelovanja  na  javnom  natječaju  imaju  fizičke  i  pravne  osobe  koje ispunjavaju po posebnim  propisima  utvrđene  uvjete  za  obavljanje  registrirane djelatnosti  pekare, pod uvjetom da uplate jamčevinu u iznosu 500,00 kn. Jamčevina se uplaćuje na žiro-račun Općine Molve, IBAN HR0924020061827000007 kod Erste&Steiermärkische Bank d.d., model broj 68 s pozivom na broj: 9016 – OIB ponuditelja. 
Položena jamčevina ponuditelja čija je ponuda prihvaćena zadržava se i uračunava u zakupninu, a ostalim ponuditeljima se vraća po završetku javnog natječaja. 
5. Ugovor o zakupu poslovnoga prostora ne može se sklopiti s fizičkom ili pravnom osobom koja ima dospjelu nepodmirenu obvezu prema državnom proračunu, Općini Molve ili Selskom komunalnom društvu Molve, osim  ako  je  sukladno posebnim  propisima  odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja.
6. Javni natječaj se provodi prikupljanjem pisanih ponuda koje trebaju sadržavati:
a) popunjen ponudbeni list,
b) izvod iz registra o registriranoj djelatnosti ponuditelja (preslika ili s interneta) ne stariji od 3 mjeseca ili pismo namjere da će registrirati pekarsku djelatnost i presliku osobne iskaznice ponuditelja,
c) izjavu da protiv ponuditelja nije pokrenut stečajni postupak, da se ne nalazi u postupku likvidacije, odnosno u postupku obustavljanja poslovne djelatnosti ili da je nije već obustavio,
d) potvrdu porezne uprave da nema dospjelu nepodmirenu obvezu prema državnom proračunu ne stariju od 15.8.2017, osim za poduzetnike koji su u postupku osnivanja,
e) [bookmark: _GoBack]potvrdu Općine Molve i SKD Molve da nema dospjelu nepodmirenu obvezu prema općinskom proračunu ne stariju od 15.8.2017. osim za poduzetnike koji su u postupku osnivanja (Potvrda se neće izdati osobama koje imaju vlasnički udio u drugoj pravnoj osobi koja ima nepodmirenu obvezu prema općinskom proračunu),
f) uplatnicu kao dokaz o uplaćenom iznosu jamčevine.
Obrasci pod a), c) i e) se mogu preuzeti s internet stranice www.molve.hr.
7. Ponuda se predaje u zatvorenoj  omotnici  s  naznakom „Ponuda  za  natječaj  –zakup poslovnog prostora pekare – NE OTVARAJ“. 
Ponuda se može predati  izravno u  prostorijama Općine Molve  ili poštom  na adresu  Trg kralja Tomislava 32, 48 327 Molve.
8. Rok do kada moraju pristići ponude je 2. listopad 2017. do 9:30 sati te će se tada provesti javno otvaranje ponuda.
9. Mjesto otvaranja  ponuda: Općina Molve, Molve, Trg kralja Tomislava 32, I. kat
Otvaranju ponuda mogu biti nazočni ponuditelji, odnosno njihovi ovlašteni predstavnici uz predočenje valjane punomoći.
Nepravodobne i nepotpune ponude neće se razmatrati. 
Ponuditelj koji je bio dužan, a nije prijavio prodaju pekarskih proizvoda iz prijevoznog sredstva te ne plaća porez za korištenje javne površine na području Općine Molve, isključit će se iz natječaja.
10. Kriterij odabira je najviša ponuđena cijena zakupa. U slučaju da dvije najpovoljnije ponude imaju isti iznos, od tih ponuditelja zatražit će se podnošenje novih pisanih ponuda.
Ponuđena visina mjesečne zakupnine mora biti izražena u kunama.
11. Odluka o izboru najpovoljnije ponude donijet će se u roku 15 dana od dana otvaranja ponuda te će se dostaviti ponuditeljima zajedno s povratom jamčevine (onima koji ne uspiju u natječaju).
12. Općina Molve zadržava pravo neprihvaćanja niti jedne od prispjelih ponuda.
13. S ponuditeljem čija je ponuda izabrana kao najpovoljnija zaključit će se ugovor pod uvjetima i na način u skladu sa Zakonom o zakupu i kupoprodaji poslovnog prostora i općim aktima Općine Molve.
U slučaju da ponuditelj čija je ponuda najpovoljnija odustane od ponude ili ne zaključi ugovor o zakupu u roku od 15 dana od zaprimanja odluke o izboru njegove ponude, gubi pravo na povrat jamčevine, a Općinski načelnik može poslovni prostor dati u zakup sljedećem po redu najpovoljnijem ponuditelju ili raspisati novi natječaj.
Za ponuditelja koji je dao pismo namjere da će registrirati pravnu osobu za obavljanje pekarske djelatnosti, rok za sklapanje ugovora iz prethodnog stavka iznosi 15 dana te se iz opravdanih razloga može produžiti.
14. Poslovni prostor bit će predan  zakupniku  nakon  potpisivanja Ugovora o  zakupu poslovnih prostorija i uplate prve zakupnine, sukladno odredbama Ugovora.
15. Poslovni prostor može se  pogledati u vrijeme od 8,00 sati do 12,00 sati od dana objave javnog natječaja u novinama do zadnjeg dana roka  za  dostavu  ponuda.
Potrebne obavijesti u svezi javnog natječaja mogu se dobiti u Općini Molve na telefon: 095/199-9608 (Mirela Vranić).
KLASA: 372-03/17-01/3
URBROJ: 2137/17-17-3
Molve, 15. rujan 2017.
Općinski načelnik
Zdravko Ivančan
